Mohizam Shah Dawood Shah

Mohizam Shah Dawood Shah (lahir pada 8 Mei 1985) merupakan seorang pemain bolasepak. Beliau kini bermain untuk pasukan Melaka FA dalam Liga FAM sebagain seorang penyerang.

Karier
Mohizam Shah telah bermain untuk pasukan PKNS FC selama tujuh tahun. Pada tahun 2010 Mohizam berpindah ke kelab Sime Darby FC, yang pada masa itu bermain di Liga FAM Malaysia 2010. Beliau membantu kelab itu menjuarai liga pada tahun itu dan seterusnya naik ke Liga Perdana Malaysia 2011. Pada April 2013, Mohizam berpindah pula ke kelab Felda United FC yang bermain di Liga Super Malaysia 2013.

Mohizam juga telah bermain untuk pasukan bolasepak Universiti Putra Malaysia semasa zaman universiti beliau, dan telah bermain untuk kejohanan antara universiti.

Pasukan kebangsaan
Mohizam telah dipanggil ke pasukan bola sepak kebangsaan Malaysia pada awal tahun 2006, untuk perlawanan persahabatan menentang pasukan kelab PDRM FA dan jelajah 2 perlawanan persahabatan ke New Zealand menentang pasukan bola sepak kebangsaan New Zealand. Dalam perlawanan menentang PDRM FA, Mohizam telah menjaringkan gol, walau bagaimanapun beliau tidak dipilh untuk siri jelajah perlawanan antarabangsa kelas-A menentang New Zealand.

Mohizam juga telah dipilih dalam skuad universiti Malaysia di Sukan Universiti Asean 2008 di Kuala Lumpur.

Rujukan

Pautan luar
Stats at Soccerway

Pemain bola sepak Malaysia
[[Kategori:Kelahiran 1985]
Orang dari Melaka